Αυτό το λήμμα αφορά το τμήμα **καλαθοσφαίρισης γυναικών** της Προοδευτικής.  Για τον ευρύτερο σύλλογο, δείτε: Αθλητικός Όμιλος Προοδευτική Νεολαία.    


Το **τμήμα καλαθοσφαίρισης γυναικών** του **Α.Ο. Προοδευτική Νεολαία** είναι ελληνικό ερασιτεχνικό σωματείο καλαθοσφαίρισης. Δημιουργήθηκε το 1992 ως τμήμα του ιδρυτικού συλλόγου «Αθλητικός Όμιλος Προοδευτική Νεολαία» και αποτελεί νομικά ένα από τα ερασιτεχνικά τμήματα του συλλόγου. Η ομάδα μετέχει στις ερασιτεχνικές τοπικές κατηγορίες της Ε.Σ.ΚΑ.Ν.Α. και επίσημη έδρα της είναι το Κλειστό Γυμναστήριο Κορυδαλλού «Θεόδωρος Πούτος», όπου διεξάγονται οι εντός έδρας αγώνες της.

Ιστορική αναδρομή
-----------------

Την αγωνιστική περίοδο 2006-07 η Προοδευτική συμμετείχε στο Πρωτάθλημα της Α' Κατηγορίας που διοργάνωσε η Ένωση Σωματείων Καλαθοσφαίρισης Νότιας Αττικής. Στον τελικό βαθμολογικό πίνακα, τον οποίο συνέθεσαν 16 ομάδες (μοιρασμένες σε δύο Ομίλους), η ομάδα κατέλαβε τη 15η και προτελευταία θέση. Σημειώνεται πως δεν υπάρχει χαμηλότερο γυναικείο πρωτάθλημα από την Ένωση και κατά συνέπεια η ομάδα δεν γνώρισε τον υποβιβασμό. Προπονητής της ομάδας τη χρονιά αυτή, αλλά και την επόμενη δεκαετία ήταν ο Βαγγέλης Κλαδούχος.

Την επόμενη χρονιά, 2007-08, η δυναμική της ομάδας δεν βελτιώθηκε σημαντικά κάτι που καταδεικνύει και η 14η θέση που κατέλαβε στο Πρωτάθλημα (σε σύνολο 16 ομάδων). Ανάλογα ήταν και τα αποτελέσματα της περιόδου 2008-09, οπότε και στο Πρωτάθλημα συμμετείχαν 15 ομάδες. Στο πλαίσιο αυτό η Προοδευτική δεν τερμάτισε υψηλότερα από τη 13η θέση. Όπως και την προηγούμενες χρονιές, η κακή αυτή θέση δεν συνοδεύτηκε από υποβιβασμό.

Την αγωνιστική περίοδο 2009-10 το αγωνιστικό τοπίο είχε ιδιομορφίες, καθώς έλαβαν μέρος στο Πρωτάθλημα 17 ομάδες στο σύνολο. Στην τελική κατάταξη του Απριλίου η κορυδαλλιώτικη ομάδα βρέθηκε στην 11η θέση, ανανεώνοντας την παρουσία της στην ίδια κατηγορία και το επόμενο φθινόπωρο. Ομοίως τη χρονιά 2010-11 συμμετείχαν στο Πρωτάθλημα αρκετές ομάδες, 18 στον αριθμό, οι οποίες χωρίστηκαν σε 3 Ομίλους που ανακατατάχθηκαν στα μέσα της χρονιάς. Στον τελικό βαθμολογικό πίνακα η Προοδευτική, πάντα με προπονητή τον Κλαδούχο, τοποθετήθηκε στη 14η θέση.

Την περίοδο 2011-12 οι ομάδες του Πρωταθλήματος μειώθηκαν σε 16, οπότε χωρίστηκαν σε δύο Ομίλους (πάλι με αναδιανομή στα μέσα της χρονιάς). Η Προοδευτική ολοκλήρωσε τις αγωνιστικές της υποχρεώσεις τον Απρίλιο στην 11η θέση της βαθμολογικής κατάταξης. Την επόμενη χρονιά, 2012-13, δεν υπήρξε αλλαγή ούτε στον προπονητή ούτε στον τρόπο διεξαγωγής του Πρωταθλήματος. Σε σύνολο 15 ομάδων, οι «βυσσινί» τερμάτισαν στη 13η θέση της τελικής κατάταξης. Ο απολογισμός της χρονιάς ήταν 8 νίκες και 20 ήττες.

Για την αγωνιστική περίοδο 2013-14 δήλωσαν συμμετοχή στο Πρωτάθλημα της Νότιας Αττικής 17 ομάδες, ωστόσο μετά από δύο αποχωρήσεις η χρονιά ολοκληρώθηκε με 15. Ούτε αυτή τη χρονιά η ομάδα της Προοδευτικής κατάφερε να διακριθεί, ολοκληρώνοντας τις αγωνιστικές της υποχρεώσεις στη 14η θέση του τελικού βαθμολογικού πίνακα κι έχοντας συγκεντρώσει 8 νίκες και 22 ήττες. Η επόμενη χρονιά, 2014-15, ολοκληρώθηκε με 14 συλλόγους ανάμεσα στις οποίες η Προοδευτική με 9 νίκες και 12 ήττες κατέλαβε την 11η θέση.

Την αγωνιστική περίοδο 2015-16 το Πρωτάθλημα της Ε.Σ.ΚΑ.Ν.Α. ολοκληρώθηκε μετά από αποχωρήσεις με 13 ομάδες, αυτή τη φορά χωρίς να δημιουργηθούν όμιλοι. Στον τελικό βαθμολογικό πίνακα η Προοδευτική τερμάτισε στη 10η θέση, έχοντας συγκεντρώσει 8 νίκες και 16 ήττες. Την επόμενη αγωνιστική περίοδο, 2016-17, ολοκλήρωσε τις αγωνιστικές της υποχρεώσεις στην 6η θέση της βαθμολογικής κατάταξης, σε σύνολο 14 συλλόγων, έχοντας συγκεντρώσει 15 νίκες και 11 ήττες. Η θέση αυτή δεν επέτρεψε στην ομάδα να διεκδικήσει την άνοδό της στις εθνικές κατηγορίες μέσω των Play-offs.

Παραπομπές
----------

1. ↑  Αθλητικά Σωματεία Ιστότοπος ΓΓΑ
2. ↑  Αθλητικά Σωματεία nikaia-rentis.gov.gr
3. ↑  Εποχή Μαλαδάκη στην Προοδευτική – Καθολική αποδοχή στην συνέλευση, stoplekto.gr
4. ↑  «Έπεσε η αυλαία»[*νεκρός σύνδεσμος*], άρθρο στον ιστότοπο Sport24.gr, 7 Μαΐου 2007.
5. ↑  «Πρώτο το Καλαμάκι στην Α2 φάση γυναικών»[*νεκρός σύνδεσμος*], άρθρο στον ιστότοπο Sport24.gr, 21 Μαΐου 2007.
6. ↑  «Η τελευταία αγωνιστική της Α' Γυναικών»[*νεκρός σύνδεσμος*], άρθρο στον ιστότοπο Sport24.gr, 14 Απριλίου 2008.
7. ↑  «Έπεσε η αυλαία»[*νεκρός σύνδεσμος*], άρθρο στον ιστότοπο Sport24.gr, 13 Απριλίου 2009.
8. ↑  «Αποτελέσματα ΕΣΚΑΝΑ (Θέσεις 9-17): Στα πλέι οφ η Καστέλλα», άρθρο στον ιστότοπο WePlayBall.gr, 19 Απριλίου 2010.
9. ↑  «Αποτελέσματα ΕΣΚΑΝΑ: Φινάλε χωρίς εκπλήξεις», άρθρο στον ιστότοπο WePlayBall.gr, 19 Δεκεμβρίου 2010.
10. ↑  «Αποτελέσματα ΕΣΚΑΝΑ: Το Ελληνικό πιστοποίησε την υπεροχή του!», άρθρο στον ιστότοπο WePlayBall.gr, 14 Μαρτίου 2011.
11. ↑  «Αποτελέσματα ΕΣΚΑΝΑ: Φινάλε με νίκες για Φάρο-ΑΟΝΑ!», άρθρο στον ιστότοπο WePlayBall.gr, 23 Ιανουαρίου 2012.
12. ↑  «Αποτελέσματα ΕΣΚΑΝΑ: Φινάλε κανονικής περιόδου με πρώτο τον Φάρο!», άρθρο στον ιστότοπο WePlayBall.gr, 1 Απριλίου 2012.
13. ↑  «Αποτελέσματα ΕΣΚΑΝΑ: Αήττητος ο Φοίνικας, στο νήμα Δάφνη και Φάληρο!», άρθρο στον ιστότοπο WePlayBall.gr, 11 Φεβρουαρίου 2013.
14. ↑  «Αποτελέσματα ΕΣΚΑΝΑ: Ώρα για πλέι οφ!», άρθρο στον ιστότοπο WePlayBall.gr, 15 Απριλίου 2013.
15. ↑  «Αποτελέσματα ΕΣΚΑΝΑ: Τέλειωσε η πρώτη φάση με σούπερ νίκη του Φοίνικα!», άρθρο στον ιστότοπο WePlayBall.gr, 10 Φεβρουαρίου 2014.
16. ↑  «Αποτελέσματα ΕΣΚΑΝΑ: Τέλος στην κανονική περίοδο με αήττητη την Δάφνη Αγίου Δημητρίου!», άρθρο στον ιστότοπο WePlayBall.gr, 14 Απριλίου 2014.
17. ↑  «Πρόγραμμα και Βαθμολογίες 2015-16»[*νεκρός σύνδεσμος*], πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής.
18. ↑  «Α' Γυναικών: Ολοκληρώθηκε η κανονική σεζόν», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 30 Απριλίου 2017.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Προοδευτική Νεολαία (τμήματα καλαθοσφαίρισης), επίσημος λογαριασμός στο Facebook.
* Κλειστό Γυμναστήριο Κορυδαλλού «Θεόδωρος Πούτος», πληροφορίες στον ιστότοπο Stadia.gr.

  

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α' Κατηγορίας Γυναικών Ε.Σ.ΚΑ.Ν.Α. 2021-2022 |
| --- |
|  |
| 0 | 
* Ανάγυρους Βάρης
* Αναπτυξιακή Κορασίδων
* Αργυρύπολη
* Ιωνικός Νίκαιας
* Κυρίαρχοι Παλαιάς Κοκκινιάς
* Μάνδρα
* Νέα Πέραμος - Μέγαρα
* Παλαιό Φάληρο
* Πανελευσινιακός
* Πήγασος Κορυδαλλού
* Πορφύρας Φρεαττύδας
* Προοδευτική Νεολαία
* Προφήτης Ηλίας
* Φάρος Κερατσινίου
 |  |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αθλητικός Όμιλος Προοδευτική Νεολαία Νικαίας Κορυδαλλού |
| --- |
|  |
| Τμήματα | 
Ποδόσφαιρο · Μπάσκετ ανδρών · Μπάσκετ γυναικών |
|  |
| Πρόεδροι τμημάτων | 
Σταμάτης Τζιέρης |
|  |
| Έδρες τμημάτων | 
Δημοτικό Γήπεδο Νίκαιας · Κλειστό Γυμναστήριο Κορυδαλλού «Θεόδωρος Πούτος» |
|  |
| Αθλητές | 
Ποδοσφαιριστές · Καλαθοσφαιριστές |
|  |
| Προπονητές | 
Ποδοσφαίρου · Μπάσκετ ανδρών |
|  |
| Πρόσωπα | 
Γιάννης Φραντζής · Γιάννης Μανδρέκας · Παναγιώτης Σκούφος · Χρήστος Ξανθόπουλος |
|  |
| Γεγονότα | 
Β΄ Εθνική ποδοσφαίρου ανδρών 1963-64 · Γ΄ Εθνική ποδοσφαίρου ανδρών 1989-1990 · Δ΄ Εθνική ποδοσφαίρου ανδρών 2010-11 |
|  |
| Ντέρμπι | 
Nτέρμπι της Κοκκινιάς |
|  |
| Διάφορα | 
Βραδυποριακός - Ταλαιπωριακός |

 |